বাংলাদেশে ব্যবসা সম্প্রসারণে বড় প্রতিবন্ধকতা ব্যাংক সুদহার। আল্লাহর মেহেরবানীতে এফবিসিসিআই’র প্রেসিডেন্ট নির্বাচিত হতে পারলে ব্যাংকের এই সুদহার সিঙ্গেল ডিজিটে নামিয়ে আনবো। আর পাবলিক লিমিটেড কোম্পানি করার ক্ষেত্রে মান্দাতার আমলের ৪০ কোটি টাকার বিনিয়োগ সীমা বাড়িয়ে কম পক্ষে ৪০০ কোটি টাকা করার উদ্যোগ নেবো। আমার বিশ্বাস অনেকগুলো পদক্ষেপের মধ্যে অন্তত এ দুটি কাজও যদি করা সম্ভব হয় দেশ খুব কম সময়ের মধ্যেই শিল্পে সম্মৃদ্ধ হবে এবং স্বল্পোন্নত দেশের তালিকা থেকে বেরিয়ে এদেশ অচিরেই একটি উন্নত দেশে পরিনত হবে। এমনটাই আশাবাদ ব্যক্ত করেছেন নিটল-নিলয় গ্রুপের চেয়ারম্যান এবং দেশের শীর্ষ ব্যবসায়ী সংগঠন ফেডারেশন অব বাংলাদেশ চেম্বার অব কমার্স এন্ড ইনডাস্ট্রিজ (এফবিসিসিআই) এর প্রেসিডেন্ট পদপ্রার্থী আবদুল মাতলুব আহমাদ। রাজধানীর মহাখালিস্থ নিটল নিলয় সেন্টারে শেয়ারবাজার নিউজ ডট কমের সাথে একান্ত সাক্ষাতকারে তিনি এসব কথা বলেন। সাক্ষাতকারটি নিয়েছেন শেয়ার বাজার নিউজ ডটকমের প্রধান প্রতিবেদক এম এম সানি আহম্মেদ এবং সিনিয়র রিপোর্টার আহসান হাবীব। নিচে সাক্ষাতকারটির চুম্বক অংশ দেয়া হলো: